b'\n_START_ARTICLE_\nSamostan Praskvica\n_START_PARAGRAPH_\nSamostan Praskvica je samostan u Crnoj Gori. Najpoznatiji je pa\xc5\xa1trovski samostan.\n_START_SECTION_\nSmje\xc5\xa1taj\n_START_PARAGRAPH_\nPodignut je iznad Svetog Stefana. Smje\xc5\xa1ten je iznad milo\xc4\x8derske pla\xc5\xbee, iznad suvremene magistrale.\n_START_SECTION_\nPovijest\n_START_PARAGRAPH_\nPrvi se put u izvorima spominje 1307. u svojstvu podru\xc5\xbenice benediktinskog samostana Bogorodice Rata\xc4\x8dke. Srpski povjesni\xc4\x8dari tvrde da je osnovan 1050. kao zadu\xc5\xbebina srpske vladarske dinastije Nemanji\xc4\x87a, no dokument na koji se pozivaju ne mo\xc5\xbee se smatrati pouzdanim jer se opravdano smatra da je rije\xc4\x8d o krivotvorini koja je nastala znatno kasnije. _NEWLINE_Dok je bio unutar ra\xc5\xa1ke dr\xc5\xbeave, supruga kralja Uro\xc5\xa1a I. Jelena samostanu je dodijelila brojne zemlji\xc5\xa1ne posjede i crkve u Pa\xc5\xa1trovi\xc4\x87ima. Istu je darovnicu potvrdio 1307. godine njen sin Milutin I., ra\xc5\xa1ki kralj. _NEWLINE_Pretpostavlja se da je Jelena dala sagraditi crkvu sv. Trojstva. Crkva sv. Trojstva sredi\xc5\xa1nja je crkva samostanskog kompleksa. Druga crkva u ovom samostanskom kompleksu podignuta je za drugog vladara. Podignuta je cijelo stolje\xc4\x87e poslije 1413. zetski vlastelin Bal\xc5\xa1a III.._NEWLINE_Za osmanskih osvajanja i osvajanja pa\xc5\xa1trovskog zale\xc4\x91a kompleks je opustio. Katoli\xc4\x8dki su ga redovnici napustili i dugo vremena nije bilo nikakve vjerske djelatnosti u svezi s njime. _NEWLINE_U 17. stolje\xc4\x87u dolazi do promjene. Dolaze novi redovnici koji nisu katolici, nego pravoslavni. Pravoslavni su ga monasi pregradili i ukrasili u pravoslavnom slikarskom i arhitektonskom slogu. Ipak sveza s katoli\xc4\x8danstvom je ostala, jer je jo\xc5\xa1 koncem 18. stolje\xc4\x87a ovaj samostan bio va\xc5\xbenim sjedi\xc5\xa1tem poku\xc5\xa1aja \xc5\xa1irenja crkvene unije. No, pravoslavne Crkve u Srbiji i Crnoj Gori sasjekle su svake takve ekumenske poku\xc5\xa1aje u samom za\xc4\x8detku. \xc4\x8cvrsto je povezan za samostane u Srbiji i u dalekoj Rusiji, odakle je dobivao redovitu nov\xc4\x8danu potporu svake godine. _NEWLINE_Zbog takva netolerantna stava nije ostalo gotovo nikakvih svjedo\xc4\x8danstava o katoli\xc4\x8dkoj povijesti ovog samostana, a krivotvorenju povijesti stalno pridonosi srpska historiografija koja redovito jedino navodi njegovo isklju\xc4\x8divo pravoslavno obilje\xc5\xbeje.\n_START_SECTION_\nGra\xc4\x91a\n_START_PARAGRAPH_\nPraskvicu \xc4\x8dini u\xc5\xbea samostanska cjelina, velika crkva posve\xc4\x87ena sv. Nikoli i konak te i mala crkva sv. Trojice koja je nedaleko od samostana. Konak je srazmjerno velik. Gra\xc4\x91en je u dvije faze, a starija po predanju potje\xc4\x8de iz doba Bal\xc5\xa1e III. Pokraj crkvice sv. Trojice je omanja jednokatnica u kojoj je u pro\xc5\xa1losti djelovala poznata samostanska \xc5\xa1kola. Samostanska je knji\xc5\xbenica i danas ondje, premda znatno skromnija nego \xc5\xa1to je bila nekad.'